 **ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

**тел.: КМЕТ – 04331/ 2260, ГЛ.СЧЕТОВОДИТЕЛ – 04331/ 2084,**

**e-mail –** [gurkovo\_obs@abv.bg](mailto:gurkovo_fls@abv.bg)

**ДОКЛАД**

**за изпълнение на Общия устройствен план на Община Гурково /ОУП/**

**през 2024 г.**

В изпълнение на изискванията на чл.127, ал.9 от Закона за устройство на територията, предлагам на Вашето внимание доклад за изпълнение на Общия устройствен план(ОУП) на Община през 2024 г.

Общият устройствен план на Община Гурково (ОУП) е одобрен с Решение № 429 от протокол № 36 от 28.06.2018 г. на Общински съвет – Гурково. Същият е публикуван в ДВ бр. 80/28.09.2018 г. и влязъл в законна сила от 02.10. 2018 г.

По същество той представлява основа за цялостното устройство на територията на общината. Предвижданията му определят общата структура и преобладаващото предназначение на териториите и посоките за развитие на техническата инфраструктура, опазването и социализирането на обектите на културно - историческото наследство и необходимите мерки за опазване на околната среда.

Изпълнението на общия устройствен план е неразривно свързано с териториалното развитие и инвестиционното проектиране в Община Гурково. Въз основа на ОУП се разработват подробните устройствени планове (ПУП) като следваща стъпка в устройственото планиране на всяка конкретна територия и инвестиционните проекти за редица инфраструктурни обекти на Община Гурково.

**През 2024 г. в Общината е извършена процедура по допускане на изменение на Общия устройствен план (ОУП) на Община Гурково** за ПИ с идентификатор 18157.187.389 по КККР на гр. Гурково като определя вида на територията – урбанизирана и отрежда за зона - За курорт и отдих – Ок**.**

**За периода от 01.01.2024 г. до 31.12.2024 г. в изпълнение на Общия устройствен план (ОУП) в Общината са извършени процедури по допускане на:**

1. **Подробни устройствени планове (ПУП) – План за застрояване(ПЗ):**

* ПУП-ПЗ за ПИ с идентификатор 18157.83.522 по КККР на гр. Гурковоза

смесена обслужващо производствена зона;

* ПУП – ПЗ за ПИ с идентификатор 18157.125.767 по КККР на гр. Гурково

за смесена обслужващо производствена зона;

* ПУП – ПЗ / план за застрояване / за ПИ с идентификатор 18157.187.389

по КККР на гр. Гурково **з**а устройствена зона за курорт и отдих - Ок.

**2. Подробни устройствени планове (ПУП) – План за улична регулация (ПУР) и План за регулация (ПР)**

* ПУП - ПУР в обхват: част от кв. 153, кв. 26, кв. 32, кв. 33, кв. 25 и кв. 15

относно: изменение уличната регулация по бул. „Княз Александър Батенберг“ в участъка от о.т. 70 – о.т. 71 – о.т. 66 – о.т. 64 – о.т. 102 – о.т. 102а – о.т. 130, представляваща ПИ с идентификатор 18157.501.539 по КККР на гр. Гурково, община Гурково

**3. Подробни устройствени планове (ПУП) – Парцеларен план за елементите на техническата инфраструктура** **(ПП):**

* ПУП – ПП за изграждане на обект: „Основен ремонт и реконструкция на

общински път SZR 2022, /SZR 2101, Николаево – Жълтопоп/ - /ІІ – 55/, от км 0+000 до км 0+600“;

* ПУП – ПП за изграждане на обект: „Основен ремонт и реконструкция на

общински път SZR 2020, /SZR 2101, Николаево – Жълтопоп/ Брестова - Димовци, от км 0+000 до км 1+200“;

* ПУП – ПП за изграждане на обект: „Основен ремонт и реконструкция на

общински път SZR 2021, /ІІ – 55, Прохода на републиката/ Пчелиново – Лява река“ от км 0+000 до км 4+700;

* ПУП – ПП и план – схема на техническата инфраструктура за

реализиране на обект : „Изграждане на вътрешно фирменно кабелно ел. захранване между индустриалните площадки на „БУЛМЕТАЛ“ АД в гр. Гурково на Ср.Н.-20кV, свързващо трите трафопоста на „БУЛМЕТАЛ“ АД , намиращи се в следните имоти : ПИ с идентификатори 18157.125.948, 18157.272.14 и 18157.501.654 по КККР на гр. Гурково“;

* ПУП – ПП за изграждане на обект: „Основен ремонт и реконструкция на

общински път SZR 2101, /ІІІ 5007/, Николаево – Граница общини /Николаево – Гурково/ - Брестова – Дворище - Жълтопоп“ от км 2+900 до км 8+900;

* ПУП – ПП за изграждане на обект: „Пътна връзка за ПИ с идентификатор

18157.83.522 по КККР на гр. Гурково, община Гурково;

* ПУП – ПП за изграждане на обект : „Пътна връзка за ТКО „Автомивка и

заведение за хранене“ към ПИ с идентификатор 18157.83.527 по КККР на гр. Гурково, община Гурково, местност „Дъбравата“.

Изброените Подробни устройствени планове, процедирани през 2024г. съответстват на предвижданията на Общия устройствен план на Общината за определяне общата структура и преобладаващото предназначение на територията, видът и предназначението на техническата инфраструктура.

За периода не са установени неблагоприятни последствия от прилагането на ОУП на Община Гурково върху околната среда.

**КЪНЧО ПАПАЗОВ**

*Кмет на Община Гурково*

Изготвил:

арх. Петър Влахов - Главен архитект на община Гурково