**ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг”3**

04331/ 2260, obshtina@gurkovo.bg, http://www.gurkovo.bg

Изх.№….…….

………. .2025 г.

**ДО**

**ОБЩИНСКИ СЪВЕТ**

**ГР. ГУРКОВО**

**ПРЕДЛОЖЕНИЕ**  
**от  
Кънчо Стоянов Папазов – Кмет на Община Гурково**

**Относно:** Промяна на числеността на дейностите, подпомагащи Общинска администрация – Гурково

**Уважаеми господин Драчев,  
Уважаеми дами и господа общински съветници,**

Съгласно чл. 21, ал. 1, т. 2 от Закона за местното самоуправление и местната администрация, се предоставя правомощие на Общинския съвет да определя общата численост и структурата на общинската администрация, по предложение на кмета на общината. Съгласно сега действащата структура дейност 623 „Чистота“ – Местни дейности е с общата численост е 9 щатни бройки.

Предлагам промяна мотивирана от обективна необходимост, продиктувана от затруднения в организацията на дейностите по сметосъбиране и сметоизвозване, поради недостиг на персонал. Съществуващата кадрова обезпеченост в момента не позволява едновременна експлоатация на двата налични сметосъбиращи автомобила, което от своя страна затруднява своевременното обслужване на населените места и постигането на устойчиви стандарти на санитарно-хигиенно поддържане.

Допълнителната щатна бройка ще изпълнява поддържащи функции, свързани с оперативната дейност по управление на битовите отпадъци, ще обезпечава заместване при временна неработоспособност или отсъствие на титуляри, както и ще позволи приоритизирано и по-гъвкаво използване на наличния автопарк. Целта е да се постигне оптимизация в логистиката на сметосъбирането, гарантиране на непрекъсваемост на услугата.

Разкриването на допълнителната щатна бройка е финансово осигурено в рамките на приетия бюджет с Решение № 215 от 19.05.2025 г. на Общински съвет – Гурково, като не се предвижда надвишаване на бюджетните параметри за 2025 г. и не налага промяна на одобрената План-сметка за относимите разходи за извършване на дейностите по предоставяне на услугите, за които се заплаща таксата за битови отпадъци за 2025 година в община Гурково приета с Решение № 156 от 19.12.2024 г.

С оглед гореизложеното на основание чл. 21, ал. 1, т. 2 от Закона за местното самоуправление и местната администрация, чл. 5, ал. 1, т.2 от Правилника за организация и дейността на Общински съвет Гурково, неговите комисии и взаимодействието му с общинската администрация, във връзка с необходимостта от осигуряване на по-ефективна организация и изпълнение на дейностите, свързани с поддържането на чистотата на територията на община Гурково, предлагам Общински съвет Гурково да вземе следното

**РЕШЕНИЕ:**

1. Общински съвет – Гурково одобрява разкриването на една щатна бройка в дейност 623 „Чистота“ – Местни дейности, считано от 01.08.2025 г., при параметри, разчетени и одобрени с Решение № 215 от 19.05.2025 г. на Общински съвет – Гурково.
2. Общински съвет – Гурково възлага на Кмета на Община Гурково да предприеме необходимите административни действия по изменение на щатното разписание и назначаване на служител, в съответствие с действащата нормативна уредба.

**ВНОСИТЕЛ:**  
**Кънчо Папазов**  
*Кмет на Община Гурково*

Изготвил:

Марияна Маринова – Секретар на Община Гурково

Стефка Станкова – Иванова – ст. експерт „БТРЗ“