 **ОБЩИНСКИ СЪВЕТ-ГУРКОВО**

гр. Гурково 6199, обл. Ст. Загора, бул. “Княз Ал. Батенберг” 3

ПРЕДСЕДАТЕЛ ОбС тел.: 04331/ 22-60, 0876999989

e-mail: obs@gurkovo.bg

**О Т Ч Е Т**

**за дейността на Общински съвет – Гурково и на неговите комисии**

**за периода 01.01.2025 г. – 30.06.2025 г. от Мандат 2023 – 2027 г.**

**Уважаеми колеги - общински съветници,**

**Уважаеми господин Кмет,**

**Уважаеми Заместник - кмет,**

**Госпожи и господа,**

Настоящият отчет e изготвен и се внася в изпълнение на изискванията на чл.27, ал.6 от Закона за местното самоуправление и местната администрация и чл.12,ал.1, т.12 от Правилника за организация и дейността на Общински съвет - Гурково, неговите комисии и взаимодействието му с общинската администрация.

Отчетът е отворен документ. По време на обсъжданията в постоянните комисии, както и на заседанието на Общинския съвет, могат да бъдат направени изменения и допълнения.

Общински съвет - Гурково осъществява дейността си на основание изискванията на Закона за местното самоуправление и местната администрация,  Правилника  за  организацията  и дейността  на Общински съвет - Гурково, неговите комисии и взаимодействието му с общинската администрация и другите нормативни документи, свързани с управлението и развитието на Общината, с цел по-добро и своевременно решаване проблемите на хората, живеещи в населените места на нейната територия. Като орган на местното самоуправление Общинския съвет приема решения в рамките на своята компетентност при спазване изискванията на закона и съобразяване с интересите на гражданите на Общината.

За периода 01.01.2025 г. - 30.06.2025 г. няма промени в състава на Общинския съвет.

Общинският съвет за отчетния период от 01.01.2025 г. до 30.06.2025 г. проведе общо **6**  редовни заседания.

Заседанията на Общински съвет - Гурково и постоянните комисии към него се провеждаха в заседателната зала на Общинския съвет, находяща се в Младежки дом, пл. „Генчо Къргов“ в гр. Гурково, като е изпълнено изискването за осигуряване публичност и пряко излъчване на заседанията на Интернет - страницата на Община Гурково.

Работата на Общинския съвет се осъществява съгласно предварително приетите план и график за провеждане на заседанията, като нито едно от проведените заседания не е отложено поради липса на кворум или други организационни причини. Правилото за провеждане на заседанията през последната десетдневка от месеца ги правят предвидими и осигурява възможност на гражданите да участват в работата на съвета.

За датите на заседанията на ОбС – Гурково и неговите комисии, както и за проекто-дневния ред гражданите на Община Гурково се уведомяват чрез Интернет - страницата на Общината ([https://gurkovo.bg](https://gurkovo.bg/)), от обява на информационното табло в сградата на общинската администрация и обяви, поставени на видни места в град Гурково и съставните населени места.

Присъствието в заседанията на общинските съветници е редовно. Отсъствията от заседанията са по уважителни причини /служебна ангажираност, заболяване, отсъствие от страната и други/.

В периода 01.01.2025 г. – 30.06.2025 г. в деловодството на Общински съвет са постъпили 2 заявления от граждани, 2 уведомления от общински съветници и 1 искане от Председател на пенсионерски клуб, копие от което е изпратено до Кмета на Общината.

В дневния ред на заседанията се включва точка ”Изказвания, питания, становища и предложения на граждани” в която гражданите могат да отправят своите въпроси, ако предварително писмено са заявили това.

По тази точка за посочения период няма разгледани материали

**На заседания на Общинския съвет в Точка „Разни“:**

**1.Председателят на съвета Димитър Драчев информира за:** подаване на ежегодните декларации по Закона за противодействие на корупцията (ЗПК); окончателния Одитен доклад № 0400309324, съдържащ квалифицирано мнение относно консолидирания годишен финансов отчет на община Гурково за 2024 г.;онлайн обучение по Закона за противодействие на корупцията;искане от Пенсионерски клуб „Детелина“ с. Конаре за предоставяне сградата на бившата фурна за ползване; доклад от Сметната палата за резултатите от осъществения контрол за изпълнение на препоръките по Одитен доклад № 0500300722;участие в кампания за подкрепа на болно дете; участие в честването на 3 март - националния празник на България и 147 години от освобождението от османско робство; провеждането на Празника на розата и Фермерския пазар в гр. Гурково.

**2.Кметът на Община Гурково Кънчо Папазов** **информира за**: водени съдебни дела от Община Гурково; добрата работа на Общински съвет - Гурково; проекти, одобрени за финансиране.

**3.**  **Гочо Гочев - общински съветник** отправи питане към Кмета на Общината за процедурата на подмяна на съдовете за смет, на което бе отговорено.

От административните актове на Кмета на Общината се представят в ОбС - Гурково копия на договори и анекси към тях, издадени в изпълнение на решения, приети от Общински съвет, касаещи разпореждане и управление на общинската собственост.

**І.** Приети са **64** решения по внесени материали както следва:

- Председател на ОбС - **5** предложения;

- Председател на постоянна комисия - **1**  предложение;

- Кмет на Община - **51** - предложения;

- Зам.-кмет на Община - **5** предложения;

- Кмет на кметство - **2** предложения;

**1*.*** Неприети предложения - няма

**2.**За отчетния период върнати за ново обсъждане или оспорени решения от Областния управител на Област Стара Загора – няма.

**3.** С внесено от Кмета на Общината Предложение с вх. № 106/25.06.2025 г. - искане за оттегляне на внесено предложение се оттегля от вносителя Предложение с вх. № ОС - 101 / 17.06.2025 г. - отпускане на еднократна финансова помощ на гражданин от Община Гурково по Заявление с вх. № ЕЗ - 202/17.03.2025 г.

**4.** Процедури на оспорване на решения на ОбС – Гурково от Кмета на Общината – няма.

**ІІ.** Взетите решения на заседанията на Общинския съвет през отчетния период са отразени в следната таблица, разпределени по теми и адреси:

|  |  |
| --- | --- |
| **ИНФОРМАЦИЯ**  **ЗА ВЗЕТИТЕ РЕШЕНИЯ ОТ ОБЩИНСКИ СЪВЕТ – ГУРКОВО**  **ЗА ПЕРИОДА 01.01.2025 Г. – 30.06.2025 Г.** | |
| **1.** | **Решения, които въвеждат в действие програми, стратегии, планове, правилници и наредби на Общинския съвет.** |
|  | *Приемане на нови наредби, програми, стратегии, планове, правилници и правила -* ***5 бр:***   * Годишна програма за управление и разпореждане с имотите- общинска собственост през 2025 г. * Годишния план за паша за стопанската 2025-2026 г. * Общинска програма за закрила на детето на Община Гурково за 2025г. * Общински план за младежта за 2025 година. * Програма за овладяване популацията на безстопанствените кучета на територията на Община Гурково 2025 - 2028 г. и план за действие. |
| 1.2 | ***Актуализация на съществуващата нормативна база*** *– няма.* |
| **2.** | ***Решения, свързани с бюджета и финансите на общината 10 бр.:***  - одобряване разходи за командировки  - разходване на месечните обезпечения и отчисления по чл. 60, ал. 2, т. 1 и 2 и чл. 64, ал. 1 от Закона за управление на отпадъците (ЗУО)  - приемане и одобряване на инвестиции, извършени от „Водоснабдяване и канализация“ ЕООД – Стара Загора през май 2024 г. – октомври 2024 г. на територията на Община Гурково във връзка с изпълнение на ангажимент за минимално ниво на инвестиции  - отпускане на еднократна финансова помощ на граждани от Община Гурково **(2 бр.)**  - приемане бюджета на Община Гурково за 2025 г.  - предоставяне на временен безлихвен заем от бюджета на Община Гурково на сметката за средства от Европейския съюз.  - намерение на Община Гурково за поемане на дългосрочен общински дълг  - определяне размера на индивидуалната основна месечна заплата на Кмета на община Гурково  - определяне размера на индивидуалните основни месечни заплати на кметовете на кметства в община Гурково |
| **3.** | ***Решения на Общински съвет, свързани с разпореждане и управление на общинската собственост - 13 бр.***  -отдаване под наем на недвижим имот – частна общинска собственост **(2 бр.)**  -учредяване възмездно право на строеж, за жилищно строителство, върху недвижим имот – частна общинска собственост  - разпореждане с поземлен имот – частна общинска собственост – продажба на ПИ **(3 бр.)**  - отдаване под наем без търг или конкурс на част от недвижим имот – частна общинска собственост за здравни дейности **(2 бр.)**  - утвърждаване на списък на общинските жилища по брой, вид и местонахождение съгласно чл.2 ал.2 от Наредбата за настаняване под наем на граждани с доказани жилищни нужди и продажба на общински жилища на техните наематели и на други лица.  - утвърждаване списък на общинските гаражи по брой, предназначение и местонахождение.  - промяна на начина на трайно ползване на имот – частна общинска собственост  - предоставяне под наем на недвижим имот – частна общинска собственост  - отдаване под аренда на поземлен имот – частна общинска собственост |
| **4**. | ***Решения, свързани с подробни устройствени планове, право на преминаване , изменение на регулация, изменение на решения и други - 8 бр.***  - включване на ПИ в с. Паничерево, община Гурково в околовръстния полигон на селото и обединяването му с част от ПИ  - одобряване на Изменение на ПУП - ПУР /план за улична регулация/ и ПР /план за регулация/ на гр. Гурково  - даване на съгласие за промяна предназначението на части от ПИ с идентификатори представляващи земеделска земя в път с трайна настилка с цел осигуряване на транспортен достъп до ПИ  - вземане на решение за сключване на предварителен договор за промяна на границите на съседни урегулирани поземлени имоти  - разрешение за изработване на проект за ПУП – ПП /парцеларен план за елементите на техническата инфраструктура/  - изменение на Решение № 151 от 29.11.2024г. по Протокол № 14 на Общински съвет – Гурково с което се взема решение за Разрешение за изработване на проект за ПУП – ПП  - изменение на Решение № 84 от 26.04.2024г. по Протокол № 7 на Общински съвет – Гурково с което се взема решение за Разрешение за изработване на проект за ПУП – ПП /парцеларен план за елементите на техническата инфраструктура/  - съгласие за учредяване право на преминаване през общински имот |
| **5.** | ***Решения, свързани със социални и здравни дейности - 1 бр.***  - подаване на проектно предложение „Иновативни здравно – социални услуги в община Гурково“ по процедура BG05SFPR002-2.012 „Иновативни здравно – социални услуги“ финансирана по Програма „Развитие на човешките ресурси“ 2021-2027. |
| **6.** | ***Решения,свързани с приемане на отчети, доклади и информации - 22 бр.*** |
| 6.1 | ***Отчети – 18 бр.***  - годишен отчет за 2024 г. за изпълнение на Програмата за управление на Община Гурково мандат 2023-2027 г.  - отчет за изпълнение на Решенията на Общински съвет – Гурково за периода 01.07.2024 г. - 31.12.2024 г.  - отчет за дейността на Общински съвет – Гурково и на неговите комисии за периода 01.07.2024 г. – 31.12.2024 г.  **-** отчет за изпълнение на годишната програма за управление и разпореждане с имотите – общинска собственост за 2024 година.  - отчет за дейността на Местната комисия за борба срещу противообществените прояви на малолетните и непълнолетните /МКБППМН/ в община Гурково през 2024 г.  - отчет за изпълнение на Общинска програма за закрила на детето в Община Гурково за 2024 г.  - отчет за изпълнение на Общински план за младежта за 2024 г.  - отчет за изпълнение на “Общинска програма за управление на дейностите по отпадъците на Община Гурково за периода 2021-2027 г.” за 2024 год.  - отчет за изпълнение на Програмата за развитие на туризма в Община Гурково за 2024 г.-2025 г. за 2024 г.  - отчет за дейността и основните проблеми на кметство Паничерево, Община Гурково за периода 01.05.2024 г. – 01.04.2025 г.  - отчет за дейността и основните проблеми на кметство Конаре, Община Гурково за периода 01.05.2024 г. – 01.04.2025 г.  - отчети за дейността и основните проблеми на кметските наместници по населените места Пчелиново, Лява река и Димовци за периода 01.05.2024 г. - 01.04.2025 г.**(3 бр.).**  - отчет за изпълнение на “Програма за опазване на околната среда на Община Гурково 2021-2028 г.” за 2024 год.  - отчет за изпълнение на Програма за развитие на физическото възпитание и спорта в Община Гурково за 2024-2025г. за 2024 г.  - отчет за изпълнение на „Програма за овладяване на популацията на безстопанствените кучета на територията на община Гурково 2021 - 2024 година” за 2024 г. |
| 6.2 | ***Доклади – 3 бр.***   * годишен доклад за осъществяване на читалищни дейности и годишен   финансов отчет на народните читалища в Община Гурково за 2024 година.**(3 бр.)** |
| 6.3 | ***Информации – 1 бр.***   * информация за извършените дейности за предпазване на хората и   животните от паразити, третиране на улични и тревни площи, детски площадки и паркове. |
| **7.** | ***Решения в сферата на образованието и културата - 2 бр.***  - създаване на Общински фонд „Култура“ и приемане на Правилник за устройството и дейността на Общински фонд „Култура“  - присъждане на награда на Община Гурково |
| **8.** | ***Решения, свързани с кандидатстване на Община Гурково – 2 бр.***  - кандидатстване на Община Гурково по Интервенция „II.Г.6 – Инвестиции в основни услуги и дребни по мащаби инфраструктура в селските райони“ на Стратегически план за развитие на земеделието и селските райони в Република България за периода 2023-2027 г.  - даване на съгласие за кандидатстване на Община Гурково по процедура BG-RRP-11.022 „Ново поколение местни политики за култура за малки общини“. |
| **9.** | ***Решения, свързани с участието на Община Гурково в сдружения и партньорство – 3 бр.***  - даване на съгласие за членство в Сдружение с нестопанска цел „Местната инициативна група – Мъглиж, Николаево“, с ЕИК 207482003, което с участието на Община Гурково ще разшири територията и обхвата си на дейност с територията на Община Гурково и ще бъде преименувано на Сдружение с нестопанска цел „Местната инициативна група – Мъглиж, Николаево, Гурково“ и определяне на представител в Общото събрание на сдружението.  - даване на съгласие за членство на Община Гурково в Сдружение “Толерантност“ и определяне на представител (делегат) на Общината в Общото събрание на Сдружението.  - даване на съгласие за участие на Община Гурково като партньор в проектно предложение по процедура BG16FFPR003-2.003 – „Концепции за интегрирани териториални инвестиции (ИТИ) – 2“, финансирана по Програма „Развитие на регионите“ 2021–2027 г. и одобрение на Споразумение за партньорство по процедура BG16FFPR003-2.003 за кандидатстване и изпълнение на „Концепция за интегрирани териториални инвестиции - 2“, финансирана по европейските програми от Европейските фондове за споделено управление. |
| **10.** | **Решения, свързани с определяне и упълномощаване на представители – 1 бр.**  - определяне на представител на Общински съвет - Гурково, в състава на Областния съвет за намаляване риска от бедствия |
| **11.** | **Други решения**  - определяне на пасищата, мерите и ливадите за общо и индивидуално ползване на територията на Община Гурково, правила за ползването им и годишния план за паша за стопанската 2025-2026 г.  - сключване на споразумение между „ГЛЕН КОНСУЛТ“ ЕООД и Община Гурково, страни по търговско дело 64/2021 г. по описа на Старозагорски окръжен съд. |

Съгласно чл.22, ал.1 от ЗМСМА, актовете на Общинския съвет се изпращат на Кмета на Общината и на Областния управител в законовия 7-дневен срок от приемането им. Също така, приетите актове на Общинския съвет се изпращат и на Районна прокуратура - Казанлък в предвид на правомощията й по осъществяване на общ надзор за законосъобразност на административните актове.

Предвидения ред, определен в Правилника за организацията и дейността на Общински съвет - Гурково, за докладване и разглеждане на внесените материали е спазен.

Обновявана е официалната Интернет - страница на Община Гурково с актуална информация, което позволява на всички заинтересовани граждани да се информират своевременно за приетите от ОбС решения, наредби, програми и планове.

Основна част от своята работа по внесените предложения и проектите за решения общинските съветници извършват в постоянните комисии. Там подробно се разглеждаха всички материали, изясняваха се много проблеми, комисиите излизаха със свои предложения пред Общинския съвет. Основните дискусии по същество между общинските съветници и експертите от администрацията се случват на заседанията в различните комисии.

Проведени са **6** заседания на постоянни комисии, на които бяха приети **158** становища във връзка със заседанията на ОбС. От тях са приети:

1. Първа постоянна комисия по бюджет, финанси, инфраструктура,

европейски фондове,национални и регионални програми и териториално развитие - **58** становища;

2.Втора постоянна комисия по образование, култура, туризъм, спорт, здравеопазване, социални дейности и вероизповедание - **32** становища;

3.Трета постоянна комисия по земеделие, горско стопанство и опазване на околната среда и общинска собственост - **44** становища;

4. Четвърта постоянна комисия по обществен ред, законност, местно самоуправление, контрол на решенията на общинският съвет и работа с неправителствени организации - **24** становища

Постоянната комисия за противодействие на корупцията и за предотвратяване и установяване на конфликт на интереси е провела **1** заседание, свързано с приемане на доклад относно спазването на сроковете за подаване на ежегодните декларации за 2024 г. по чл.49, ал.1, т.2 от Закона за противодействие на корупцията.

На заседанията на Постоянните комисии към Общински съвет - Гурково, проведени през м. февруари и м. март 2025 г. се проведоха дебати във връзка с влязло в сила на 09.01.2025 г. Решение № 260072/15.06.2022 г. по т. дело № 64/2021 г. на Окръжен съд - Стара Загора, с което Община Гурково е осъдена да заплати на ищеца „ ГЛЕН КОНСУЛТ“ ЕООД сумата в размер на 635 069,96 лв.

С Решение № 217/19.05.2025 г. Общински съвет - Гурково даде съгласие Община Гурково да поеме дългосрочен общински дълг чрез сключване на договор за заем при определени условия.

На заседанието на Постоянните комисии през м. юни 2025 г. присъства Кольо Атанасов - управител на „Гурково фиш“ ООД, поканен от Председателя на ОбС - Гурково във връзка с питания от общински съветник на заседанието на постоянните комисии и на сесията на Общински съвет - Гурково през месец май 2025 г. Предоставен бе Годишен финансов отчет за 2024 г. на дружеството - за информация. Управителят на „Гурково - фиш“ ООД отговори на въпросите на общинските съветници.

През разглеждания отчетен период Общинският съвет - Гурково не е страна по административни дела.

Председателят на Общински съвет взе участие в:

- тематичен семинар на тема: „Финансовата децентрализация и общинските бюджети при приемането на България в Еврозоната“ организиран от Националната асоциация на председателите на общински съвети в РБългария (НАПОС – РБ) през месец февруари 2025 г. в с. Арбанаси, Община Велико Търново;

- общо събрание на Националното сдружение на общините в Република България (НАСОРБ) през месец март 2025 г. в гр. София;

- общо събрание на Националната асоциация на председателите на общински съвети в РБългария (НАПОС - РБ) през през м. април 2025 г. в гр. Пловдив;

- специализирано онлайн обучение на тема „Нови моменти в приложението на Закона за противодействие на корупцията - несъвместимост, декларации и конфликт на интереси, ред за подаване на годишна декларация за имущество и интереси за 2024 г.“ през м. февруари 2025 г.

В това обучение взе участие и общинският съветник Добринка Кръстева.

**Уважаеми общински съветници,**

**Уважаеми господин Кмет,**

**Уважаеми Заместник - кмет,**

**Госпожи и господа,**

Оценката за нашата работа ще бъде дадена от гражданите на Община Гурково. Надявам се тя да бъде положителна и нека да продължаваме да полагаме усилия, за да отговаряме на техните очаквания.

 Завършвам отчета с благодарност за съвместните действия и подкрепата, които получавам от колегите общински съветници, Кмета на общината, Кметовете на населени места, Кметските наместници, общинските служители, ръководителите на държавни органи и институции, на политическите партии в общината, на синдикалните и гражданските сдружения и организации, на представителите на бизнеса и гражданите.

         Уверен съм, че всички заедно работим и ще продължим да работим за превръщане на Община Гурково в преодоляваща предизвикателствата на времето среда, притегателно място за живот с реализация на трудовия пазар и развитие на активен културен и социален живот.

БЛАГОДАРЯ НА ВСИЧКИ ЗА СЪДЕЙСТВИЕТО!

**ДИМИТЪР ДРАЧЕВ:**

**ПРЕДСЕДАТЕЛ НА ОБЩИНСКИ СЪВЕТ - ГУРКОВО**

17.07.2025 г.

гр. Гурково