**ОБЩИНСКИ ГОДИШЕН ПЛАН**

**ЗА СОЦИАЛНИТЕ УСЛУГИ ПРЕЗ 2026 Г. НА ТЕРИТОРИЯТА НА ОБЩИНА ГУРКОВО**

***ЧАСТ І. ВЪВЕДЕНИЕ***

Настоящият Годишен план за развитие на социалните услуги в Община Гурково се разработва в съответствие с разпоредбите на чл. 60 и чл. 61 от Наредбата за планиране на социалните услуги. Документът отразява ангажимента на общината да осигури адекватен, достъпен и качествен отговор на социалните потребности на местното население, в съответствие с принципите на законосъобразност, ефективност, устойчивост и партньорство.

Планирането на социалните услуги на общинско ниво е насочено към осигуряване на подкрепа за лица и семейства в уязвимо положение, включително деца, възрастни, хора с увреждания и други целеви групи, чрез интегриран подход и съгласувани действия с други институции и доставчици. Разработването на годишния план се базира на актуализирана оценка на потребностите от социални услуги в общината, на анализ на съществуващите ресурси, както и на резултатите от консултации със заинтересованите страни.

Целта на плана е да очертае приоритетите, мерките и ресурсите, необходими за поддържане, разширяване и подобряване на мрежата от социални услуги, като се гарантира съответствие с дългосрочната визия, заложена в стратегически документи за развитие на социалните услуги на национално, областно и общинско ниво.

Годишният план съдържа информация за действащите и функциониращи социални услуги на територията на общината, като се отчита техният капацитет. Освен това, в плана се представят социалните услуги, които са включени в Националната карта на социалните услуги, съобразени с установените потребности на населението и приоритетите в местната политика.

Особено внимание е отделено на необходимостта от кадрово обезпечаване на социалните услуги. Това включва посочване на необходимия брой служители, съобразен със стандартите за качество на социалните услуги.

Разработването на този план е основано на актуализирана оценка на потребностите от социални услуги в общината, направена с участието на заинтересовани страни – представители на местната власт, доставчици на услуги, потребители и други партньори. Целта е да се гарантира, че предоставянето на социални услуги в Община Гурково отговаря на реалните нужди на населението, като същевременно се насърчава социалното включване, равнопоставеността и качеството на живот.

***ЧАСТ II. СОЦИАЛНИ И ИНТЕГРИРАНИ ЗДРАВНО-СОЦИАЛНИ УСЛУГИ, СЪОТВЕТСТВАЩИ НА ДЕЙНОСТИТЕ ПО ЧЛ. 15 ОТ ЗСУ, ФИНАНСИРАНИ ОТ ДЪРЖАВНИЯ БЮДЖЕТ, ПРЕЗ 2026 ГОДИНА***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **СОЦИАЛНИ УСЛУГИ, ФИНАНСИРАНИ ОТ ДЪРЖАВНИЯ БЮДЖЕТ В ОБЩИНА ГУРКОВО** | | | | | | | | | | | |
| **1** | **2** | **3** | **4** | **5** | **6** | | **7** | **8** | | **9** | **10** |
| **№** | **Социална услуга по ЗСУ съгласно Картата, която се предоставя на територията на общината и за която вече е осигурено финансиране от държавния бюджет - по дейности по чл. 12 и чл. 15 от ЗСУ** | **Адрес на предоставяне** | **Целева група** | **Брой лица, за които е осигурена възможност за ползване на социалната услуга** | **Промяна на броя на потребителите** | | **Социалните услуги, чието предоставяне се планира да бъде прекратено** | **Новите социални услуги съгласно Картата** | | **Начин на предоставяне /самостоятелно или като комплекс от социални услуги/** | **Служители за извършване на дейностите по предоставяне на социалните и интегрираните здравно-социални услуги съгласно Картата** |
| **Увеличаване** | **Намаляване** | **Считано от:** | **Брой потребители** | **Размер на финансовите средства за финансирането им** |
| **ИНФОРМИРАНЕ И КОНСУЛТИРАНЕ (СПЕЦИАЛИЗИРАНА)** | | | | | | | | | | | |
| 1 | Информиране и консултиране /специализирана СУ/ - нова социална услуга | Гр. Гурково, ул. "Княз Александър Батенберг" № 3 | Всички деца, Деца в риск, Деца с увреждания; Родители, осиновители, лица полагащи грижа за деца, кандидати за осиновители и за приемни семейства  Пълнолетни в риск.  Пълнолетни лица с увреждания | 0 | НП | НП | НП | 4 | в рамките на трансферите от държавния бюджет | Комплекс от социални услуги | 0,5 щат |
| **ОБУЧЕНИЯ ЗА ПРИДОБИВАНЕ НА УМЕНИЯ (СПЕЦИАЛИЗИРАНА)** | | | | | | | | | | | |
| 1 | Обучения за придобиване на умения специализирана СУ – нова социална услуга | Гр. Гурково, ул. "Княз Александър Батенберг" № 3 | Всички деца, Деца в риск, Деца с увреждания; Родители, осиновители, лица полагащи грижа за деца, кандидати за осиновители и за приемни семейства  Пълнолетни в риск.  Пълнолетни лица с увреждания | 0 | НП | НП | НП | 8 | в рамките на трансферите от държавния бюджет | Комплекс от социални услуги | 1,5 щата |
|  | | | | | | | | | | | |
| **АСИСТЕНТСКА ПОДКРЕПА (СПЕЦИАЛИЗИРАНА)** | | | | | | | | | | | |
| 1 | Асистентска подкрепа | Гр. Гурково, ул. "Княз Александър Батенберг" № 3 | Деца и пълнолетни лица с увреждания  Лица в надтрудоспособна възраст.  Лица, които полагат грижи за пълнолетни лица. | 16 | НП | НП | НП | 26 | в рамките на трансферите от държавния бюджет | Самостоятел-на социална услуга | 8 щата |

***ЗАКЛЮЧИТЕЛНА ИНФОРМАЦИЯ***

В процеса на планиране бяха отчетени предложенията на доставчиците на социални услуги, представители на гражданското общество, потребители и институции, като по този начин е гарантиран широк и прозрачен диалог. Ангажираността на всички участници в този процес е от ключово значение за успешната реализация на предвидените мерки.

Планът цели да осигури устойчиво, достъпно и качествено предоставяне на социални услуги, които отговарят на реалните нужди на уязвимите групи от населението, в това число възрастни хора, лица с увреждания, деца в риск и други. Особено внимание се отделя на **развитието на услугите, предоставяни в домашна среда,** които имат съществена роля за насърчаване на самостоятелността, избягване на институционализацията и повишаване качеството на живот на хората в уязвимо положение.

Планът има за цел да осигури устойчиво и качествено предоставяне на социални услуги, отговарящо на реалните нужди на уязвимите групи от населението. Акцентът е поставен върху превенцията, терапията и рехабилитацията, децентрализацията и развитието на нови и иновативни услуги, в съответствие с принципите за човешко достойнство, равен достъп и ефективност.

С приемането му, Община Гурково поема ангажимент да продължи да развива социалните услуги в партньорство с всички заинтересовани страни, като поставя в центъра на политиките човека и неговото благополучие.

На основание чл. 62, ал. 1 и ал.2, т.2 от Наредбата за планиране на социалните услуги, Община Гурково организира обсъждане на предложението за общински годишен план за социалните услуги:

Публикуване на сайта на Община Гурково – 30.05.2025 г.

Срок за приемане на предложения и становища – до 30.06.2025 г., като в този период не са постъпили такива.

На ел. адрес – obshtina@gurkovo.bg