**ОБЩИНА ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

тел.: кмет – 04331/ 2260, [obshtina@gurkovo.bg](mailto:obshtina@gurkovo.bg), www.gurkovo.bg

**Изх. № - ……….**

**…………….2025 г.**

**ДО**

**ОБЩИНСКИ СЪВЕТ**

**ГРАД ГУРКОВО**

**ПРЕДЛОЖЕНИЕ**

**От Кънчо Стоянов Папазов – Кмет на Община Гурково.**

**Относно:** Включване на Средно училище „Христо Смирненски“ град Гурково в актуализирания списък на средищните училища за учебната 2025/2026 г.

**Уважаеми господин Председател,**

**Уважаеми дами и господа общински съветници,**

Съгласно чл.3, ал.1 на Постановление на Министерски съвет №128 от 29.06.2017 г. за определяне на критерии за включване в Списъка на средищните детски градини и училища актуализирането на Списъка се осъществява ежегодно по мотивирано предложение на кмета на общината, след решение на общинския съвет.

По смисъла на чл.2 на Постановление на Министерски съвет №128 от 29.06.2017 г. за Средищно училище се определя държавно или общинско училище – начално, основно, обединено или средно училище, в което се обучават най-малко 10 ученици в задължителна училищна възраст от други населени места, в които няма училище и за които това е училището, осъществяващо обучение в съответния клас и намиращо се на най-малко разстояние, измерено по асфалтирана пътна мрежа.

В чл. 53 , ал. 3 и ал. 4 от ЗПУО се посочва, че средищното училище трябва да осигурява за учениците от І до VІІ клас: целодневна организация на учебния ден, обедно хранене, организирано в помещения в съответствие с държавния образователен стандарт за физическата среда и информационното и библиотечното осигуряване на училището, включително транспорт.

Списъкът на средищните училища се приема по мотивирано предложение на кмета на общината след решение на общинския съвет. Предложенията се внасят до 10 септември в Министерството на образованието и науката. Списъкът се актуализира ежегодно до 1 ноември.

Средно училище „Христо Смирненски“ град Гурково отговаря на тези условия и от години е включено в списъка на средищните училища. В него се обучават ученици от община Гурково и 7 други населени места от съседни общини.

На основание чл. 21, ал. 1, т.23 и ал. 2 от Закона за местното самоуправление и местната администрация и във връзка с чл. 53, ал.5 от Закона за предучилищното и училищно образование и чл. 3, ал. 1 на ПМС № 128 на МС от 29.06.2017 г. за определяне на критерии за включване в Списъка на средищните детски градини и училища предлагам Общински съвет - Гурково да вземе следното

**РЕШЕНИЕ:**

1. Определя Средно училище „Христо Смирненски” гр. Гурково за средищно училище за учебната 2025/2026 година.

2. Оправомощава кметът на Община Гурково да осъществи съответните процедури за включването на определеното за средищното училище – СУ ”Христо Смирненски„ гр. Гурково в списъка за средищните училища, приеман от Министерски съвет на Република България и актуализиран ежегодно.

**ВНОСИТЕЛ:**

**КЪНЧО ПАПАЗОВ**

**КМЕТ НА ОБЩИНА ГУРКОВО**

**Съгласувал:**

адв. Таня Димитрова

*юрист на Община Гурково*

**Изготвил:**

Ц. Стефанов

*Мл. експерт „ОССМДЗ“*